Document ID: 32006R0417

KOMISJONI MÄÄRUS (EÜ) nr 417/2006,
10. märts 2006,
millega täiendatakse määruse (EÜ) nr 2400/96 lisa seoses teatavate nimetuste kandmisega kaitstud päritolunimetuste ja kaitstud geograafiliste tähiste registrisse (Pimiento Asado del Bierzo (KGT), Fico bianco del Cilento (KPN), Melannurca Campana (KGT), Montes de Granada (KPN), Huile d’olive de Nice (KPN), Aceite de la Rioja (KPN), Antequera (KPN))
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, (1) eriti selle artikli 6 lõikeid 3 ja 4,
ning arvestades järgmist:
(1)
Vastavalt määruse (EMÜ) nr 2081/92 artikli 6 lõikele 2 avaldati Euroopa Liidu Teatajas (2) Itaalia taotlus kahe nimetuse “Fico bianco del Cilento” ja “Melannurca Campana” registreerimiseks, Prantsusmaa taotlus nimetuse “Huile d’olive de Nice” registreerimiseks ning Hispaania taotlus nelja nimetuse “Pimiento Asado del Bierzo”, “Montes de Granada”, “Aceite de la Rioja” ja “Antequera” registreerimiseks.
(2)
Kuna komisjonile ei ole esitatud ühtegi määruse (EMÜ) nr 2081/92 artikli 7 kohast vastuväidet, tuleb asjaomased nimetused lisada kaitstud päritolunimetuste ja kaitstud geograafiliste tähiste registrisse,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas esitatud nimetused lisatakse komisjoni määruse (EÜ) nr 2400/96 (3) lisasse.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. märts 2006

Labels: 3
18
17
6